CELEX: 62020TN0607
Language: da
Date: 2020-09-30 00:00:00
Title: Sag T-607/20: Sag anlagt den 30. september 2020 — Austrian Power Grid m.fl. mod ACER

30.11.2020   
            
            
               DA
            
            
               Den Europæiske Unions Tidende
            
            
               C 414/42
            
         
      Sag anlagt den 30. september 2020 — Austrian Power Grid m.fl. mod ACER
      (Sag T-607/20)
      (2020/C 414/64)
      Processprog: engelsk
      
         Parter
      
      
         Sagsøgere: Austrian Power Grid AG (Wien, Østrig) og syv andre sagsøgere (ved advokat M. Levitt, og Solicitors B. Byrne og D. Jubrail)
      
         Sagsøgt: Den Europæiske Unions Agentur for Samarbejde mellem Energireguleringsmyndigheder (ACER)
      
         Sagsøgernes påstande
      
      
                  —
               
               
                  Den anfægtede afgørelse annulleres, for så vidt som den vedrører sagsøgerne.
               
            
                  —
               
               
                  Artikel 1 i ACER’s afgørelse nr. 03/2020 af 24. januar 2020 og artikel 3, stk. 3, artikel 3, stk. 5, litra b), artikel 4, stk. 6, artikel 6, artikel 11, stk. 1, litra c), artikel 11, stk. 2, litra c), og artikel 12 i rammen for gennemførelse af en europæisk platform for udveksling af balanceringsenergi fra frekvensgenoprettelsesreserver med automatisk aktivering annulleres.
               
            
                  —
               
               
                  ACER tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Sagsøgerne har med dette søgsmål nedlagt påstand om annullation af ACER’s klagenævns afgørelse af 16. juli 2020 i Sag A-002-2020 (konsolideret) om afvisning af klager over ACER’s afgørelse nr. 03/2020 af 24. januar 2020 om rammen for gennemførelse af en europæisk platform for udveksling af balanceringsenergi fra frekvensgenoprettelsesreserver med automatisk aktivering og, alt efter hvad der er relevant, af ACER’s afgørelse nr. 03/2020 og bilag I til denne afgørelse.
      Til støtte for søgsmålet har sagsøgeren fremsat tre anbringender.
      
                  1.
               
               
                  Første anbringende vedrører, at den anfægtede afgørelse er behæftet med en retlig fejl, idet sagsøgtes klagenævn fandt, at sagsøgte havde kompetence til at supplere og ændre bestemmelserne i gennemførelsesretsakten om retningslinjer for balancering af elektricitet (1), ved at træffe en afgørelse, som afveg fra den holdning, som de nationale tilsynsmyndigheders havde indtaget, under tilsidesættelse af princippet om kompetencetildeling og ACER-forordningen.
               
            
                  2.
               
               
                  Andet anbringende vedrører, at den anfægtede afgørelse er behæftet med en retlig fejl som følge af, at sagsøgtes klagenævn undlod at anvende kravene til udformningen og forvaltningen af den europæiske platform for udveksling af balanceringsenergi fra frekvensgenoprettelsesreserver med automatisk aktivering korrekt, idet det godkendte ACER’s ændring af bestemmelserne i gennemførelsesretsakten om retningslinjer for balancering af elektricitet.
               
            
                  3.
               
               
                  Tredje anbringende vedrører, at den anfægtede afgørelse tilsidesætter princippet om god forvaltningsskik, retten til forsvar og begrundelsespligten og ikke opfylder sagsøgtes klagenævns retlige forpligtelser som klagenævn.
               
            
         (1)  Kommissionens forordning (EU) 2017/2195 af 23.11.2017 om fastsættelse af retningslinjer for balancering af elektricitet (EUT 2017 L 312, s. 6).